
DP600 növelt szilárdságú acél felületén létrehozott mikrostruktúrák vizsgálata

Kulcsszavak: növelt szilárdságú acél; LIPSS; mikrostruktúra,
Napjainkban a legdinamikusabban fejlődő iparág a járműgyártás. Legyen szó akár autó,
akár repülőgépgyártásról, a különböző iparágaknak egy közös vonása van: újabb anyagok és
technológiák alkalmazása.
Az utóbbi néhány évtizedben megjelentek a lézeres technológiák, melyek kiválóan
alkalmazhatók méretpontos darabok létrehozásához. Mindezt tömeggyártásban és
költséghatékonyan előállítva. A lézerberendezések alkalmazása a gyártásban már
mindennapos, elég a lézeres vágásra vagy hegesztésre gondolni.
Van azonban egy más jellegű alkalmazhatósága is a lézernyaláboknak, ez pedig a
felületmódosítás. A felületmódosítás főleg a ragasztókötések szilárdságának növeléséhez
szükséges, napjainkban egyre több kutatócsoport foglalkozik új típusú ragasztóanyagok
létrehozásával vagy a ragasztókötések szilárdságának növelésével. De más alkalmazási
területi ismertek, pl.: öntisztuló felületek, amelynek nagy jelentősége van az egészségügyi
és orvosbiológiai felhasználásban, mint antibakteriális felületek. De ismert a jelentősége a
lézeres jelölés és színezés, melyeknek számítástechnikai alkalmazásai ismertek.
A szilárdság növelésének egyik módja a felület mikrostrukturálása vagyis lézerindukált
periodikus felületi struktúrák (Laser Induced Periodic Surface Structure- LIPSS)
létrehozásával lehetséges. Nemzetközi szinten is egyre nagyobb jelentőséggel bír a LIPSSek kutatási területe mind a kialakulásukat, mind pedig az alkalmazási területüket illetően.
A LIPSS kutatás jelenleg is egy aktívan folyó kutatási terület, így jelen dolgozatban a
megkezdett kutatásomat kiterjesztem az autóiparban is gyakran alkalmazott DP600 növelt
szilárdságú acélra. Azért esett a választásom erre az anyagra, mivel a járműgyártás területén
nagy jelentőséggel bír. Mivel a LIPSS-ek kialakulása és alkalmazhatósága egyaránt érdekes
kutatási téma, így a jövőben biztosan folytatódnak az erre irányuló kísérletek és az
eredmények publikálása is.
Jelen dolgozatban a kialakulását és a nedvesítési tulajdonságait vizsgálom



